pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลมอบของขวัญให้คนไทยในพื้นที่ทุรกันดาร 878 อำเภอทั่วประเทศ ด้วยบริการสุขภาพในเดือนธันวาคม 61 และมกราคม 62
วันพุธที่ 12 ธันวาคม 2561
รัฐบาลมอบของขวัญให้คนไทยในพื้นที่ทุรกันดาร 878 อําเภอทั่วประเทศ ด้วยบริการสุขภาพในเดือนธันวาคม 61 และมกราคม 62
รัฐบาลมอบของขวัญปีใหม่ 2562 ให้คนไทยพื้นที่ทุรกันดาร 878 อําเภอทั่วประเทศ รวมพลังทีมแพทย์พยาบาล  และเจ้าหน้าที่สาธารณสุข ทั้งรัฐ เอกชน จัดโครงการบูรณาการหน่วยแพทย์เคลื่อนที่ฯ บริการตรวจโรคทั่วไป โรคตา ทันตกรรม สุขภาพจิตและฝึกอาชีพ ระหว่างวันที่ 11-24
รัฐบาลมอบของขวัญปีใหม่ 2562 ให้คนไทยพื้นที่ทุรกันดาร 878 อําเภอทั่วประเทศ รวมพลังทีมแพทย์พยาบาล และเจ้าหน้าที่สาธารณสุข ทั้งรัฐ เอกชน จัดโครงการบูรณาการหน่วยแพทย์เคลื่อนที่ฯ บริการตรวจโรคทั่วไป โรคตา ทันตกรรม สุขภาพจิตและฝึกอาชีพ ระหว่างวันที่ 11-24 ธันวาคม 2561 และ 7–20 มกราคม 2562
วันนี้ (12 ธันวาคม 2561) ที่วัดโพธาราม บ้านท่าไคร้ อําเภอเมืองบึงกาฬ จังหวัดบึงกาฬ พลเอก ประยุทธ์ จันทร์โอชา นายกรัฐมนตรี เปิดโครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว มอบเป็นของขวัญปีใหม่ ด้วยบริการหน่วยแพทย์เคลื่อนที่ออกให้บริการประชาชนในพื้นที่ทุรกันดารห่างไกล 878 อําเภอทั่วประเทศ และกรุงเทพมหานคร เป็น 2 ช่วงคือ ระหว่างวันที่ 11-24 ธันวาคม 2561 และ วันที่ 7-20 มกราคม 2562 ซึ่งในวันนี้จัดขึ้นพร้อมกัน 41 จังหวัด และกรุงเทพมหานคร
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า โครงการบูรณาการหน่วยแพทย์เคลื่อนที่ ฯ เป็นการบูรณาการรวมพลังหน่วยแพทย์ทั้งภาครัฐและเอกชนได้แก่ สํานักนายกรัฐมนตรี กระทรวงสาธารณสุข กระทรวงกลาโหม กองทัพบก กองทัพเรือ กองทัพอากาศ สํานักงานตํารวจแห่งชาติ กระทรวงมหาดไทย กระทรวงแรงงาน กระทรวงพัฒนาสังคมและความมั่นคงของมนุษย์ กรุงเทพมหานคร กลุ่มสถาบันแพทยศาสตร์แห่งประเทศไทย แพทยสภา ภาคเอกชน สื่อมวลชนและกรมประชาสัมพันธ์ จัดบริการเป็นของขวัญให้คนไทยในพื้นที่ทุรกันดาร ประกอบด้วยกิจกรรมหลัก ได้แก่ บริการการแพทย์ขั้นพื้นฐาน บริการทันตกรรม บริการตรวจตา บริการสุขภาพจิต บริการแนะนําและฝึกอาชีพ และกิจกรรมอื่นๆ ตามบริบทพื้นที่
สําหรับกิจกรรมให้บริการหน่วยแพทย์เคลื่อนที่วัดโพธาราม บ้านท่าไคร้ ต.บึงกาฬ อ.เมืองบึงกาฬ จ.บึงกาฬ มีการให้บริการตรวจสุขภาพทั่วไป หน่วยทันตกรรมเคลื่อนที่ หน่วยวัดสายตา หน่วยสุขภาพจิตเคลื่อนที่มีรถโมบายสร้างสุข (Happy Mobile Unit) ประเมินความเครียด ให้คําปรึกษาด้านจิตเวช และตรวจรักษาเบื้องต้น เพื่อให้ประชาชนมีความสุข 5 มิติ ได้แก่ สุขสบาย สุขสนุก สุขสง่า สุขสว่าง และสุขสงบ บริการแพทย์แผนไทยโดยได้รับความร่วมมือจากแพทย์ ทันตแพทย์ จักษุแพทย์ นักจิตวิทยา พยาบาล และเจ้าหน้าที่จากโรงพยาบาลต่างๆ อาทิ โรงพยาบาลบึงกาฬ โรงพยาบาลค่ายประจักษ์ศิลปาคม จังหวัดอุดรธานี และโรงพยาบาลศรีนครินทร์ มหาวิทยาลัยขอนแก่น
“รัฐบาลได้จัดหน่วยแพทย์เคลื่อนที่เป็นของขวัญปีใหม่ให้คนไทยทุกคนในพื้นที่ทุรกันดาร ออกบริการที่มีความพิเศษกว่าทุกครั้ง มีทั้งตรวจสุขภาพทั่วไป ตรวจฟัน ตรวจตา ตรวจสุขภาพจิต และฝึกอาชีพ รวมทั้งอื่นๆ ขอเชิญชวนเข้ารับบริการในพื้นที่ที่แต่ละจังหวัดกําหนด โดยติดตามข่าวสารและสอบถามข้อมูลได้ที่สํานักงานสาธารณสุขจังหวัดใกล้บ้านทั่วประเทศ” ศาสตราจารย์คลินิก เกียรติคุณ นายแพทย์ปิยะสกล กล่าว
*******************12 ธันวาคม 2561
รัฐบาลไทย-ข่าวทำเนียบรัฐบาล-ควรล้างผักผลไม้อย่างไรให้ปลอดภัย ในช่วงสถานการณ์ไวรัสโควิด-19 แพร่ระบาด ??
วันจันทร์ที่ 22 มิถุนายน 2563
ควรล้างผักผลไม้อย่างไรให้ปลอดภัย ในช่วงสถานการณ์ไวรัสโควิด-19 แพร่ระบาด ??
ควรล้างผักผลไม้อย่างไรให้ปลอดภัย
Q : ควรล้างผักผลไม้อย่างไรให้ปลอดภัย ในช่วงสถานการณ์ไวรัสโควิด-19 แพร่ระบาด ??
A : ผักผลไม้เป็นส่วนสําคัญของโภชนาการที่ดี ดังนั้นให้ล้างผักผลไม้ตามปกติ คือ ก่อนหยิบจับล้างมือให้สะอาด และล้างผักผลไม้ให้สะอาดโดยเฉพาะหากจะบริโภคแบบดิบ
รัฐบาลไทย-ข่าวทำเนียบรัฐบาล-กระทรวงเกษตรฯ แสดงจุดยืนดำเนินการตามมติ คกก.วัตถุอันตราย
วันจันทร์ที่ 18 กุมภาพันธ์ 2562
กระทรวงเกษตรฯ แสดงจุดยืนดําเนินการตามมติ คกก.วัตถุอันตราย
กระทรวงเกษตรฯ แสดงจุดยืนดําเนินการตามมติ คกก.วัตถุอันตราย พร้อมยืนยันไม่เห็นด้วยที่จะใช้สารเคมีที่มีอันตรายต่อชีวิตและร่างกายมนุษย์ในการทําเกษตรกรรม
นายสรวิศ ธานีโต โฆษกกระทรวงเกษตรและสหกรณ์ เปิดเผยว่า จากมติที่ประชุมคณะกรรมการวัตถุอันตราย เมื่อวันที่ 14 ก.พ. 62 ที่ผ่านมา ว่ายังไม่แบนหรือยกเลิกการใช้ 3 สารกําจัดศัตรูพืช ได้แก่ พาราควอต คลอร์ไพริฟอส และไกลโฟเซต แต่ได้กําหนดให้ต้องมีการขึ้นทะเบียน สารเคมีดังกล่าวรวมทั้งเห็นชอบมาตรการจํากัดการใช้วัตถุอันตรายนั้น
กระทรวงเกษตรฯ จึงขอยืนยันความเห็นตามหนังสือของ 5 อธิบดีในสังกัดกระทรวงเกษตรฯ ที่ไม่เห็นด้วยที่จะใช้สารเคมีที่มีอันตรายต่อชีวิตและร่างกายมนุษย์ ในการทําเกษตรกรรม
แต่คณะกรรมการวัตถุอันตรายได้มีมติเมื่อ 14 ก.พ.62 ให้มีการขึ้นทะเบียนสารเคมีดังกล่าวพร้อมทั้งให้ใช้มาตรการจํากัดการใช้สารเคมีต่อไปตามมติเดิมเมื่อพ.ค.61
ดังนั้น หากผู้ใดมีวิธีการอื่น ๆ ที่จะนํามาใช้แทนการใช้สารเคมีทั้ง 3 ชนิดได้ทันที ก็ขอให้เสนอไปยังคณะกรรมการวัตถุอันตราย (กระทรวงอุตสาหกรรม) ได้โดยตรง หรือจะเสนอผ่านกระทรวงเกษตรฯ ก็ได้ ซึ่งกระทรวงเกษตรฯ จะรีบนําเสนอต่อคณะกรรมการวัตถุอันตรายพิจารณาทันที ทั้งนี้ เนื่องจากกระทรวงเกษตรฯ ไม่มีอํานาจประกาศยกเลิกการใช้สารเคมีทั้ง 3 ชนิดได้ด้วยตนเอง.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรี เปิดงาน “Digital Thailand Big Bang 2018” สุดยิ่งใหญ่อลังการ
วันพฤหัสบดีที่ 20 กันยายน 2561
นายกรัฐมนตรี เปิดงาน “Digital Thailand Big Bang 2018” สุดยิ่งใหญ่อลังการ
นายกรัฐมนตรี
พลเอก ประยุทธ์ จันทร์โอชา นายกรัฐมนตรี เป็นประธานเปิดงานนิทรรศการระดับนานาชาติ “Digital Thailand Big Bang 2018” ภายใต้แนวคิด “Thailand BIG DATA - โลกเปิด เราปรับ ประเทศเปลี่ยน” ซึ่งกระทรวงดิจิทัลเพื่อเศรษฐกิจและสังคม ได้มอบหมายให้สํานักงานส่งเสริมเศรษฐกิจดิจิทัล (depa) เป็นเจ้าภาพในการจัดงานฯ เมื่อวันที่ 19 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี ในโอกาสนี้ นายกรัฐมนตรี ยังได้กล่าวปาฐกถาพิเศษว่า ปีนี้รัฐบาลให้ความสําคัญกับการนํา Big Data มาขับเคลื่อนกระบวนการทํางานทุกมิติ และได้วางโครงสร้างพื้นฐานดิจิทัลทั่วประเทศ บูรณาการข้อมูลภาครัฐ สร้างรายได้ให้ประชาชน เพื่อยกระดับคุณภาพชีวิตทั้งด้านสุขภาพ การเรียนรู้ และการเกษตรยุคใหม่ เป็นต้น ด้าน ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า การจัดงานฯ ดังกล่าว เพื่อแสดงศักยภาพและความมุ่งมั่นของประเทศ ในการนํานโยบายด้านดิจิทัลเพื่อเศรษฐกิจและสังคม ไปสู่การปฏิบัติให้เกิดการขับเคลื่อนทั้งด้านเศรษฐกิจและสังคม ตลอดจนส่งเสริมการสร้างผู้ประกอบการอุตสาหกรรมด้านดิจิทัล กระตุ้นให้เกิดความสนใจในการลงทุนด้านดิจิทัลของบริษัทชั้นนําด้านเทคโนโลยีจากทั้งในและต่างประเทศ ทั้งนี้ “Digital Thailand Big Bang 2018” นับเป็นมหกรรมแสดงนวัตกรรมดิจิทัลระดับนานาชาติที่ยิ่งใหญ่ที่สุดในภูมิภาคอาเซียน โดยมีหน่วยงานทั้งจากภาครัฐและเอกชน ทั้งในและต่างประเทศ ร่วมออกบูธแสดงนวัตกรรมความล้ําสมัยด้านดิจิทัลในหลากหลายสาขาให้ผู้เข้าร่วมงานฯ ได้สัมผัสประสบการณ์ตื่นตาตื่นใจ เข้าใจถึงประโยชน์และความสะดวกสบาย ของเทคโนโลยีดิจิทัล รวมถึงโอกาสใหม่ๆ ทางธุรกิจในอนาคต ซึ่งงานฯ ดังกล่าว จัดขึ้นระหว่างวันที่ 19–23 กันยายน 2561
***********************************
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ [กระทรวงวัฒนธรรม]
วันพุธที่ 22 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย และเครื่องวัดอุณหภูมิ จากผู้แทนสภาวัฒนธรรมไทย-จีนและส่งเสริมความสัมพันธ์ และรับมอบบรรจุภัณฑ์พลาสติกลดโลกร้อน จากบริษัท คิงส์ แพ็ค อินดัสเตรียล จํากัด
วันที่ ๒๑ เมษายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย จํานวน ๑,๐๐๐ ชิ้น และเครื่องวัดอุณหภูมิ จํานวน ๒๕ ชิ้น จากนายสุทธิกร เจียรไพฑูรย์ และนายจ้าวหมิงกวง ผู้แทนสภาวัฒนธรรมไทย-จีนและส่งเสริมความสัมพันธ์ ต่อมาเวลา ๑๔.๑๕ น. รัฐมนตรีว่าการกระทรวงวัฒนธรรม รับมอบบรรจุภัณฑ์พลาสติกลดโลกร้อน จํานวน ๑๐๐,๐๐๐ ใบ จาก นายทวี จุลศักดิ์ศรีสกุล กรรมการผู้จัดการ บริษัท คิงส์ แพ็ค อินดัสเตรียล จํากัด เพื่อให้กระทรวงวัฒนธรรมนําไปมอบให้แก่เครือข่ายทางวัฒนธรรม ในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทั้งนี้ รัฐมนตรีว่าการกระทรวงวัฒนธรรมได้มอบหน้ากากอนามัย เครื่องวัดอุณหภูมิ และบรรจุภัณฑ์พลาสติกลดโลกร้อนดังกล่าวแก่นางยุพา ทวีวัฒนะกิจบวร รองปลัดกระทรวงวัฒนธรรม ผู้แทนปลัดกระทรวงวัฒนธรรม เพื่อนําไปดําเนินการตามวัตถุประสงค์ต่อไป โดยมี นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม นายวินัย วรวัตร์ ผู้อํานวยการกองพิธีการศพที่ได้รับพระราชทาน พลเรือเอก ชัย สุวรรณภาพ พลเอก เดชา ปุญญบาล ประธานมูลนิธิร่วมใจสํานึกไทยและที่ปรึกษา ว่าที่ร้อยตรี พุทธพร โตถาวร นายกสมาคมเทคโนโลยีและทรัพยากร เข้าร่วม ณ ห้องโถง ชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-“กอช. ชวนแรงงานนอกระบบ วางแผนชีวิตหลังเกษียณ ในงาน CARE EXPO Thailand ไบเทค บางนา วันที่ 29 ส.ค. – 1 ก.ย. นี้”
วันจันทร์ที่ 26 สิงหาคม 2562
“กอช. ชวนแรงงานนอกระบบ วางแผนชีวิตหลังเกษียณ ในงาน CARE EXPO Thailand ไบเทค บางนา วันที่ 29 ส.ค. – 1 ก.ย. นี้”
กอช.เชิญชวนประชาชนแรงงานนอกระบบ วางแผนการเงิน ตอบโจทย์ความมั่นคงทางการเงินหลังเกษียณให้กับตนเองและคนในครอบครัว ที่บูธ กอช. (E37) ในงาน CARE EXPO Thailand 2019 “งานแฟร์ เพื่อคนที่คุณแคร์” ระหว่างวันที่ 29 สิงหาคม ถึงวันที่ 1 กันยายน 2562
กองทุนการออมแห่งชาติ หรือ กอช. ขอเชิญชวนประชาชนแรงงานนอกระบบ วางแผนการเงิน ตอบโจทย์ความมั่นคงทางการเงินหลังเกษียณให้กับตนเองและคนในครอบครัว ที่บูธ กอช. (E37) ในงาน CARE EXPO Thailand 2019 “งานแฟร์ เพื่อคนที่คุณแคร์” ระหว่างวันที่ 29 สิงหาคม ถึงวันที่ 1 กันยายน 2562 เวลา 10.00 – 20.00 น. ณ ศูนย์นิทรรศการและการประชุมไบเทค
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ขอเชิญชวนประชาชนแรงงานนอกระบบ วางแผนการเงินตอบโจทย์การใช้ชีวิตหลังเกษียณ เพื่อสร้างความมั่นคงทางการเงินให้กับตนเองและคนในครอบครัว ที่บูธ กอช. E37 ในงาน CARE EXPO Thailand 2019 “งานแฟร์ เพื่อคนที่คุณแคร์” ระหว่างวันที่ 29 สิงหาคม – วันที่ 1 กันยายน 2562 เวลา 10.00 – 20.00 น. ณ ศูนย์นิทรรศการและการประชุมไบเทค ซึ่ง กอช. ได้จัดโปรโมชันพิเศษในงาน พร้อมมอบของสมนาคุณสําหรับผู้สมัครสมาชิกใหม่ที่ส่งเงินออมสะสมครั้งแรกตั้งแต่ 500 บาท รวมทั้งสมาชิกที่ส่งเงินออมสะสมต่อเนื่อง 500 บาท หรือสมาชิกแนะนําเพื่อนมาสมัครที่บูธ กอช. และผู้มาร่วมกิจกรรมที่บูธ กอช. ซึ่งมีให้เลือกทั้งดาวน์โหลดแอป กอช. หรือ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟสบุ๊ค รวมทั้งตรวจสอบสิทธิหรือทดลองคํานวณบํานาญ เพียงเท่านี้รับของที่ระลึกมากมาย
และพลาดไม่ได้กับการเสวนาการวางแผนการเงินหลังเกษียณกับ กอช. ในหัวข้อ “รู้เรื่องการวางแผนการออมเงิน วางแผนเกษียณกับ กอช.” โดยนายกฤษฏ์ รอดประชา ผู้ช่วยเลขาธิการกองทุนการออมแห่งชาติ ที่จะมาแนะนําสิทธิประโยชน์ในการเป็นสมาชิก พร้อมรับเงินเพิ่มจากรัฐบาลในการออมเงินกับ กอช. วันอาทิตย์ที่ 1 กันยายน 2562 เวลา 10.30 – 11.00 น. ณ ห้อง EH103 ศูนย์นิทรรศการและการประชุมไบเทค และยังมีกิจกรรมร่วมสนุกแจกของที่ระลึกมากมายจาก กอช.
พบกับ กอช. ได้ที่บูธ กอช. (E37) ในงาน CARE EXPO Thailand 2019 “งานแฟร์ เพื่อคนที่คุณแคร์”ระหว่างวันที่ 29 สิงหาคม – วันที่ 1 กันยายน 2562 ณ ศูนย์นิทรรศการและการประชุมไบเทค สอบถามข้อมูลได้ที่สายด่วนเงินออม โทร. 02-049-9000 หรือดาวน์โหลดแอป กอช. ได้ทั้งระบบแอนดรอยด์ และไอโอเอส ค้นหาคําว่า “กอช.” และที่ www.nsf.or.th
รัฐบาลไทย-ข่าวทำเนียบรัฐบาล-รัฐบาลขยายเวลาการช่วยเหลือผู้ประกอบการ SMEs จากอุทกภัยและภัยพิบัติ
วันศุกร์ที่ 18 สิงหาคม 2560
รัฐบาลขยายเวลาการช่วยเหลือผู้ประกอบการ SMEs จากอุทกภัยและภัยพิบัติ
เพื่อเป็นการช่วยเหลือผู้ประกอบการ SMEs ที่ได้รับความเสียหายจากอุทกภัยทั่วประเทศ ให้มีเงินพอที่จะฟื้นฟูกิจการ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ธนาคารพัฒนาวิสาหกิจขนาดกลางและขนาดย่อมช่วยเหลือผู้ประกอบการSMEs ที่ได้รับผลกระทบจากภัยธรรมชาติทั่วประเทศ โดยขยายเวลาโครงการสินเชื่อฟื้นฟูSMEsจากอุทกภัยและภัยพิบัติ ปี 2560 วงเงิน 5,000 ล้านบาทออกไปอีก 6 เดือน ซึ่งผู้ประกอบการที่จะประสงค์จะยื่นขอสินเชื่อต้องจดทะเบียนธุรกิจถูกต้องตามกฎหมายและได้รับความเสียหายจากภัยพิบัตินั้น โดยติดต่อกับธนาคารได้ตั้งแต่วันนี้ - 2 ก.พ. 2561 สามารถกู้เงินได้สูงสุด 15 ล้านบาทต่อราย ระยะเวลากู้ยืมไม่เกิน 7 ปี และรัฐบาลจะช่วยรับภาระดอกเบี้ยให้ในช่วง 3 ปีแรก ทั้งนี้ รัฐบาลมุ่งหวังที่จะช่วยให้ SMEs ราว 1,000 ราย มีเงินทุนหมุนเวียนเพื่อดําเนินกิจการได้ต่อไป และก่อให้เกิดการหมุนเวียนเงินในระบบเศรษฐกิจประมาณ 22,900 ล้านบาทอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. สร้างนักบริหารงานบุคคล เพิ่มคุณภาพชีวิตแรงงานควบคู่พัฒนาผลิตภาพ
วันพุธที่ 27 ธันวาคม 2560
กสร. สร้างนักบริหารงานบุคคล เพิ่มคุณภาพชีวิตแรงงานควบคู่พัฒนาผลิตภาพ
กรมสวัสดิการและคุ้มครองแรงงาน สร้างนักบริหารงานบุคคลรุ่นใหม่ ใส่ใจคุณภาพชีวิตแรงงาน ควบคู่ความเป็นเลิศทางธุรกิจ เปิดรับสมัคร 3 มกราคม 2561 เป็นต้นไป
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่ากรมสวัสดิการและคุ้มครองแรงงาน กําหนดจัดอบรมหลักสูตร นักบริหารงานบุคคลขั้นสูง ระหว่างเดือนกุมภาพันธ์ – มีนาคม 2561 โดยมุ่งเน้นพัฒนาศักยภาพนักบริหารงานบุคคลรุ่นใหม่ให้สามารถก้าวสู่การเป็นนักบริหารงานบุคคลมืออาชีพที่ให้ความสําคัญกับการพัฒนาคุณภาพชีวิตแรงงาน ควบคู่ไปการเพิ่มผลิตภาพแรงงาน และแสดงความรับผิดชอบทางสังคมด้านแรงงาน โดยเนื้อหาในการอบรมที่เข้มข้นจะประกอบด้วยความรู้ความเข้าใจในกฎหมายที่เกี่ยวข้องกับการบริหารจัดการด้านแรงงาน เช่น กฎหมายคุ้มครองแรงงาน กฎหมายแรงงานสัมพันธ์ เป็นต้น การบริหารจัดการด้านมาตรฐานแรงงานเพื่อความเป็นเลิศทางธุรกิจและการยกระดับคุณภาพชีวิตแรงงาน กลยุทธิ์การบริหารงานบุคคล ทั้งนี้เพื่อให้ผู้ที่ผ่านการอบรมในหลักสูตร ดังกล่าว สามารถนําความรู้ไปใช้ในการบริหารจัดการแรงงานได้อย่างมีประสิทธิภาพ เพิ่มคุณภาพชีวิตและผลิตภาพของแรงงาน นําไปสู่ความสําเร็จทางธุรกิจ
อธิบดีกรมสวัสดิการและคุ้มครองแรงงาน กล่าวเพิ่มเติม กลุ่มเป้าหมายของการอบรมหลักสูตรนักบริหารงานบุคคลขั้นสูง มุ่งเน้นที่เจ้าของสถานประกอบกิจการ กรรมการผู้จัดการ หรือผู้บริหารงานบุคคลในสถานประกอบกิจการที่มีลูกจ้างตั้งแต่ 50 คนขึ้นไป ผู้สนใจหลักสูตร นักบริหารงานบุคคลขั้นสูง สามารถดาวน์โหลดใบสมัครและสมัครได้ที่ www.tls.labour.go.th โดยไม่มีค่าใช้จ่ายใดๆทั้งสิ้น ตั้งแต่ วันที่ 3 มกราคม 2561 เป็นต้นไป สอบถามรายละเอียดเพิ่มเติมได้ที่ สํานักพัฒนามาตรฐานแรงงาน 0 2245 1371-2
รัฐบาลไทย-ข่าวทำเนียบรัฐบาล-รมช.อุตสาหกรรม ลงพื้นที่ จ.ปทุมธานี รับฟังปัญหา SMEs หวังพัฒนา SMEs สู่อุตสาหกรรม 4.0
วันศุกร์ที่ 26 มกราคม 2561
รมช.อุตสาหกรรม ลงพื้นที่ จ.ปทุมธานี รับฟังปัญหา SMEs หวังพัฒนา SMEs สู่อุตสาหกรรม 4.0
รมช.อุตสาหกรรม ลงพื้นที่ จ.ปทุมธานี รับฟังปัญหา SMEs หวังพัฒนา SMEs สู่อุตสาหกรรม 4.0
วันนี้ (26 มกราคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยผู้บริหารกระทรวงอุตสาหกรรม ลงพื้นที่เยี่ยมชมฐานข้อมูลผู้ผลิตเครื่องจักร เพื่อเชื่อมโยงยกระดับการผลิตเอสเอ็มอีสู่อุตสาหกรรม 4.0 และยกระดับเศรษฐกิจชุมชน (Local Economy) ณ บริษัท ยูโร เบสท์ เทคโนโลยี จํากัด และบริษัท เอ็ม ที เกษตรแปรรูป จํากัด จังหวัดปทุมธานี พร้อมรับฟังแนวทางการพัฒนาเอสเอ็มอี สู่อุตสาหกรรม 4.0 ตามแนวประชารัฐ ร่วมกับผู้ประกอบการเอสเอ็มอีในพื้นที่จังหวัดปทุมธานี
รัฐบาลไทย-ข่าวทำเนียบรัฐบาล-ระวังการแอบอ้างหาผลประโยชน์จากมาตรการพัฒนาคุณภาพชีวิตผู้มีบัตรสวัสดิการแห่งรัฐ
วันศุกร์ที่ 21 ธันวาคม 2561
ระวังการแอบอ้างหาผลประโยชน์จากมาตรการพัฒนาคุณภาพชีวิตผู้มีบัตรสวัสดิการแห่งรัฐ
ขอให้ประชาชนอย่าได้หลงเชื่อการชักชวนให้ดําเนินการอย่างใดอย่างหนึ่ง หรือการให้ข้อมูลอื่นๆ ที่ไม่เกี่ยวข้องกับการติดตามผลความคืบหน้าของมาตรการพัฒนาคุณภาพชีวิตผู้มีบัตรสวัสดิการแห่งรัฐ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ขณะนี้มาตรการพัฒนาคุณภาพชีวิตผู้มีบัตรสวัสดิการแห่งรัฐอยู่ระหว่างการติดตามผลความคืบหน้าการพัฒนาตนเองของผู้มีบัตรสวัสดิการแห่งรัฐรอบเดือนธันวาคม 2561 ซึ่งจะมีเจ้าหน้าที่ที่เกี่ยวข้องทั้งจากหน่วยงานภาครัฐ ธนาคารเพื่อการเกษตรและสหกรณ์การเกษตร และธนาคารออมสิน ลงพื้นที่หรือโทรศัพท์เพื่อติดตามความคืบหน้าที่เกี่ยวข้องกับการดําเนินมาตรการดังกล่าว จึงขอให้ประชาชนอย่าได้หลงเชื่อการชักชวนให้ดําเนินการอย่างใดอย่างหนึ่ง หรือการให้ข้อมูลอื่นๆ ที่ไม่เกี่ยวข้องกับการติดตามผลความคืบหน้าของมาตรการพัฒนาคุณภาพชีวิตผู้มีบัตรสวัสดิการแห่งรัฐ
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3509
โทรสาร 0 2273 9088
รัฐบาลไทย-ข่าวทำเนียบรัฐบาล-กรุงไทยจับมือกรมทางหลวงพัฒนาโมบายแอพพลิเคชั่นเพิ่มสิทธิประโยชน์บัตร M-PASS
วันอังคารที่ 14 กุมภาพันธ์ 2560
กรุงไทยจับมือกรมทางหลวงพัฒนาโมบายแอพพลิเคชั่นเพิ่มสิทธิประโยชน์บัตร M-PASS
ธนาคารกรุงไทย ร่วมมือกับกรมทางหลวง พัฒนา M-PASS โมบายแอพพลิเคชั่น ตอบโจทย์ความต้องการลูกค้ายุคดิจิตอล อํานวยความสะดวกผู้ถือบัตร M-PASS
ธนาคารกรุงไทย ร่วมมือกับกรมทางหลวง พัฒนา M-PASS โมบายแอพพลิเคชั่น ตอบโจทย์ความต้องการลูกค้ายุคดิจิตอล อํานวยความสะดวกผู้ถือบัตร M-PASS ในการตรวจสอบยอดเงินคงเหลือ เรียกดูรายการย้อนหลัง เริ่มดาวน์โหลดแอพพลิเคชั่นได้ตั้งแต่วันนี้เป็นต้นไป และเตรียมเพิ่มช่องทางเติมเงินผ่านหน่วยงานรับชําระอื่นๆ
นายธานินทร์ สมบูรณ์ อธิบดีกรมทางหลวง เปิดเผยว่า จากความร่วมมือในการเชื่อมต่อระบบเก็บค่าผ่านทางอัตโนมัติร่วมกันระหว่างการทางพิเศษแห่งประเทศไทย เพื่อให้ผู้ใช้บัตร M-PASS วิ่งผ่านได้ทุกเส้นทางทั้งมอเตอร์เวย์และทางพิเศษ กรมทางหลวงยังได้ร่วมมือกับธนาคารกรุงไทยพัฒนา M-PASS โมบายแอพพลิเคชั่น เพื่อตอบโจทย์ลูกค้ายุคดิจิตอล อํานวยความสะดวกให้ผู้ใช้บริการ M-PASS ในการตรวจสอบยอดเงินคงเหลือ รวมถึงการเรียกดูรายการผ่านทางย้อนหลัง โดยเปิดให้ดาวน์โหลดผ่าน App Store สําหรับระบบปฏิบัติการ iOS และ ผ่าน Google Play สําหรับระบบปฏิบัติการ Android ได้ตั้งแต่วันนี้เป็นต้นไป นอกจากนี้ยังมีแผนพัฒนา แอพพลิเคชั่นดังกล่าวให้สามารถรองรับการใช้งานของลูกค้าให้หลากหลายมากยิ่งขึ้น
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย กล่าวว่า ธนาคารให้ความสําคัญในการพัฒนาผลิตภัณฑ์และบริการทางการเงินเพื่อก้าวไปสู่การเป็นดิจิตอลแบงกิ้ง สามารถตอบสนองพฤติกรรมของลูกค้าที่นิยมทําธุรกรรมออนไลน์เพิ่มขึ้นอย่างต่อเนื่อง ในส่วนของบัตร M-PASS นอกจากการพัฒนาโมบายแอพพลิเคชั่นดังกล่าวแล้ว ธนาคารยังให้บริการเติมเงินในบัตรผ่านเครื่องเอทีเอ็ม ช่องทางอิเล็กทรอนิกส์ และสาขาทั่วประเทศ โดยไม่เสียค่าธรรมเนียม รวมทั้งเพิ่มช่องทางเติมเงินผ่านตู้บุญเติม และบุญเติมเคาน์เตอร์เซอร์วิส จํานวนกว่า 82,000 ตู้ทั่วประเทศ
ธนาคารได้เพิ่มสาขาสมัครและรับบัตร M-PASS เป็น 120 สาขา ในกรุงเทพฯ และปริมณฑล ส่วนผู้สมัครผ่านสาขาอื่น หรือบริการ KTB netbank ธนาคารจะส่งบัตร M-PASS และอุปกรณ์ให้ถึงบ้าน นอกจากนี้ ผู้ใช้บริการยังสามารถใช้บัตร M-PASS กดเงินในกระเป๋า e-Money ผ่านเครื่องเอทีเอ็มโดยไม่เสียค่าธรรมเนียม ตลอดจนใช้ซื้อสินค้าและบริการตามร้านค้าต่างๆ ที่มีสัญลักษณ์ VISA ทั่วประเทศ และคาดว่าในเร็วๆ นี้ จะสามารถเติมเงินผ่านหน่วยงานรับชําระอื่นๆ รวมทั้งรับส่วนลดจากร้านค้าที่ร่วมรายการ ทั้งนี้ สามารถดาวน์โหลดและพิมพ์ใบรายงานสรุปการผ่านทาง ใบสําคัญแทนใบเสร็จรับเงินได้ด้วยตัวเองผ่านเว็บไซต์ www.thaim-pass.com
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“จุรินทร์”ประสานเอกชน ลดราคาข้าวถุงล็อต 2 อีก 18 ยี่ห้อ 104 รายการ สูงสุด 50% [กระทรวงพาณิชย์]
วันพุธที่ 22 เมษายน 2563
“จุรินทร์”ประสานเอกชน ลดราคาข้าวถุงล็อต 2 อีก 18 ยี่ห้อ 104 รายการ สูงสุด 50% [กระทรวงพาณิชย์]
“จุรินทร์”ประสานเอกชน ลดราคาข้าวถุงล็อต 2 อีก 18 ยี่ห้อ 104 รายการ สูงสุด 50%
“จุรินทร์”จับมือผู้ผลิตข้าวสาร ลดราคาข้าวถุง ช่วยประชาชนล็อต 2 เพิ่มเติมอีก 18 ยี่ห้อ รวม 104 รายการ ลดราคาสูงสุดถึง 50% เริ่มวันนี้สิ้นสุด 30 มิ.ย.63 พร้อมแย้ม 25 เม.ย.นี้ จะเปิดตัวโครงพาณิชย์ลดราคาช่วยประชาชนล็อตที่ 2 คาดมีสินค้าอุปโภคบริโภคอีกกว่า 100 รายการมาลดราคา
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยในการเปิดตัวโครงการพาณิชย์ลดราคาข้าวช่วยประชาชน ร่วมกับนายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ ว่า การดําเนินการปรับลดรคาข้าวสารบรรจุถุงในครั้งนี้ เป็นโครงการต่อเนื่อง หลังจากที่กระทรวงพาณิชย์ได้ร่วมมือกับภาคเอกชนลดราคาข้าวสารบรรจุถุงมาแล้วเมื่อวันที่ 16 เม.ย.2563 ที่ผ่านมา โดยครั้งนี้ มีผู้ประกอบการข้าวถุงจํานวน 18 ยี่ห้อ นําข้าวสาร 7 ชนิด มาลดราคาเพิ่มเติม ทําให้มีข้าวถุงที่จะลดราคารวม 104 รายการ โดยลดราคาสูงสุดถึง 50% เริ่มตั้งแต่วันที่ 22 เม.ย.ถึง 30 มิ.ย.2563 เป็นอย่างต่ํา เพราะจะมีบางรายการที่จะลดต่อเนื่องต่อไปอีกระยะหนึ่ง
สําหรับภาคเอกชนผู้ผลิตและจําหน่ายข้าวบรรจุถุงที่มาร่วมลดราคากับกระทรวงพาณิชย์ในครั้งนี้ประกอบด้วย 18 ยี่ห้อ ได้แก่ 1.ข้าวตราฉัตร 2.ข้าวตรามาบุญครอง 3.ข้าวตราแสนดี 4.ข้าวตราพนมรุ้ง 5.ข้าวตราปิ่นเงิน 6.ข้าวตราหงษ์ทอง 7.ข้าวตราเบญจรงค์ 8.ข้าวตราบัวชมพู 9.ข้าวตราพันธุ์ดี 10.ข้าวตราดอกบัว ตงฮั้ว 11.ข้าวตราซันลี 12.ข้าวตราธรรม 13.ข้าวตราไก่แจ้ 14.ข้าวตราเอโร่ 15.ข้าวตรา Tesco 16.ข้าวตรา Big C 17.ข้าวตราท็อปส์/มายช้อยส์ และ 18.ข้าวตรา HFM
“ทั้งหมดนี้ คือ 18 แบรนด์ ที่มาร่วมลดราคาข้าวสารถุงกับกระทรวงพาณิชย์ เพื่อช่วยพี่น้องประชาชนในช่วงภาวะวิกฤตโควิด-19 เป็นการช่วยลดค่าครองชีพ และนอกจากผู้ผลิตและจําหน่าย 18 ยี่ห้อนี้แล้ว ยังมีห้างโมเดิร์นเทรดที่จะเป็นผู้จําหน่ายข้าวถุงที่มาร่วมลดราคาทั้งหมด 5 ห้างด้วยกันประกอบด้วย 1.บิ๊กซี ซูเปอร์เซ็นเตอร์ 2.สยามแม็คโคร 3.เทสโก้ โลตัส 4.ท็อปส์ มาร์เก็ต 5.เดอะมอลล์ ทั้งหมดมาร่วมเป็นจุดกระจายข้าวสารถุงที่มาร่วมโครงการกับกระทรวงพาณิชย์ จึงขอขอบคุณทั้ง 18 แบรนด์ ที่ได้กรุณามาร่วมกับกระทรวงพาณิชย์ในครั้งนี้”นายจุรินทร์กล่าว
นายจุรินทร์กล่าวว่า วันที่ 25 เม.ย.2563 กระทรวงพาณิชยาจะเปิดตัวโครงการพาณิชย์ลดราคาช่วยประชาชน ล็อตที่ 2 โดยจะมีการลดราคาสินค้าใน 6 กลุ่ม ได้แก่ หมวดอาหารและเครื่องดื่ม อาหารปรุงสําเร็จแช่แข็ง ซอสปรุงรส ของใช้ในชีวิตประจําวัน ของใช้ชําระร่างกาย และผลิตภัณฑ์ซักล้าง เพิ่มเติมจากเดิมที่ลดไปแล้ว 72 รายการ ตั้งแต่ 5-58% โดยคาดว่าจะมีสินค้าเพิ่มขึ้นมากกว่า 100 รายการ เพื่อช่วยลดภาระค่าครองชีพให้กับประชาชนในช่วงประสบวิกฤตโควิด-19 เพิ่มเติม
รัฐบาลไทย-ข่าวทำเนียบรัฐบาล-ก.แรงงาน ห่วงน้ำท่วมประจวบฯ-ชุมพร สั่งดูแลสิทธิลูกจ้าง
วันพุธที่ 14 พฤศจิกายน 2561
ก.แรงงาน ห่วงน้ําท่วมประจวบฯ-ชุมพร สั่งดูแลสิทธิลูกจ้าง
กระทรวงแรงงาน ห่วงใยนายจ้าง ลูกจ้างประจวบฯ-ชุมพรที่ได้รับผลกระทบจากน้ําท่วมโคลนถล่ม   สั่งดูแลสิทธิประโยชน์ลูกจ้าง ขอนายจ้างเห็นใจลูกจ้างบ้านน้ําท่วม เดินทางไม่ได้ พร้อมย้ําดูแลความปลอดภัยในสถานประกอบกิจการ
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์น้ําท่วมและนําป่าไหลหลากในพื้นที่จังหวัดประจวบคีรีขันธ์ และจังหวัดชุมพรพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยพี่น้องแรงงาน นายจ้าง สถานประกอบกิจการ และประชาชนทั่วไปที่ได้รับผลกระทบจากสถานการณ์ดังกล่าว จึงได้สั่งการให้ทุกหน่วยงานในสังกัด จัดมาตรการช่วยเหลือและเร่งดูแลสิทธิประโยชน์ให้แก่ผู้ประสบภัยทั้งในเรื่องสิทธิประกันสังคม สิทธิตามกฎหมายคุ้มครองแรงงาน เป็นต้น
นายวิวัฒน์ กล่าวต่อว่า เพื่อบรรเทาความเดือดร้อนของลูกจ้างที่ที่อยู่อาศัยอาจถูกน้ําท่วมหรือไม่สามารถเดินทางไปทํางานได้ กสร. จึงขอความร่วมมือนายจ้างผ่อนผันเรื่องเวลาการทํางานให้ลูกจ้าง หรืออนุญาตให้ลูกจ้างหยุดงานได้โดยไม่ถือเป็นวันลา และขอให้เพิ่มความระมัดระวังเป็นพิเศษโดยเฉพาะเครื่องความปลอดภัยในการทํางาน การดูแลเครื่องจักรและอุปกรณ์ไฟฟ้า การขับขี่ยานพาหนะ เป็นต้น ทั้งนี้ หากเครื่องจักรชํารุดเสียหายสถานประกอบกิจการสามารถใช้บริการกองทุนความปลอดภัย อาชีวอนามัยและสภาพแวดล้อมในการทํางานเพื่อปรับปรุงสภาพการทํางานให้เกิดความปลอดภัยได้อีกด้วย สําหรับนายจ้างและลูกจ้างที่ได้รับผลกระทบจากสถานการณ์ดังกล่าวจนส่งผลเกี่ยวกับการทํางาน สามารถขอคําปรึกษาได้ที่ สํานักงานสวัสดิการและคุ้มครองแรงงานจังหวัด หรือสายด่วน 1506 กด 3
รัฐบาลไทย-ข่าวทำเนียบรัฐบาล-กรุงไทยเผยพบการก่อกวนลงทะเบียนชิมช้อปใช้
วันศุกร์ที่ 25 ตุลาคม 2562
กรุงไทยเผยพบการก่อกวนลงทะเบียนชิมช้อปใช้
จากการที่ธนาคารได้เฝ้าติดตามการลงทะเบียนมาตรการส่งเสริมการท่องเที่ยวในประเทศ ชิมช้อปใช้ พบว่า มีผู้ไม่หวังดีเข้ามาก่อกวนระบบการลงทะเบียน โดยนําเทคโนโลยีเพื่อสร้างความได้เปรียบในการลงทะเบียนมาใช้ ส่งผลให้ประชาชนลงทะเบียนได้ช้ากว่าปกติ
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากการที่ธนาคารได้เฝ้าติดตามการลงทะเบียนมาตรการส่งเสริมการท่องเที่ยวในประเทศ ชิมช้อปใช้ พบว่า มีผู้ไม่หวังดีเข้ามาก่อกวนระบบการลงทะเบียน โดยนําเทคโนโลยีเพื่อสร้างความได้เปรียบในการลงทะเบียนมาใช้ ส่งผลให้ประชาชนลงทะเบียนได้ช้ากว่าปกติ ซึ่งธนาคารต้องขออภัยในความไม่สะดวกในครั้งนี้
ขณะนี้ ธนาคารอยู่ระหว่างการเฝ้าระวังระบบอย่างใกล้ชิด เพื่อให้เกิดผลกระทบต่อประชาชนน้อยที่สุด ทั้งนี้ รัฐมนตรีว่าการกระทรวงการคลังได้ประสานงานกับกระทรวงดิจิทัลเพื่อเศรษฐกิจและสังคม เพื่อร่วมมือกันหามาตรการในการป้องกันและอํานวยความสะดวกแก่ประชาชนต่อไป